CELEX: 32015R1166
Language: da
Date: 2015-07-15 00:00:00
Title: Kommissionens gennemførelsesforordning (EU) 2015/1166 af 15. juli 2015 om forlængelse af godkendelsen af aktivstoffet ferriphosphat, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst)

16.7.2015   
            
            
               DA
            
            
               Den Europæiske Unions Tidende
            
            
               L 188/34
            
         KOMMISSIONENS GENNEMFØRELSESFORORDNING (EU) 2015/1166
   af 15. juli 2015
   om forlængelse af godkendelsen af aktivstoffet ferriphosphat, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 22 sammenholdt med samme forordnings artikel 20, stk. 1, og
   ud fra følgende betragtninger:
   
               (1)
            
            
               Godkendelsen af aktivstoffet ferriphosphat, som opført i del A i bilaget til Kommissionens gennemførelsesforordning (EU) nr. 540/2011 (2), udløber den 31. december 2015
            
         
               (2)
            
            
               Der blev i overensstemmelse med artikel 4 i Kommissionens forordning (EU) nr. 1141/2010 (3) indgivet en ansøgning om forlængelse af optagelsen af ferriphosphat i bilag I til Rådets direktiv 91/414/EØF (4) inden for den tidsfrist, der er fastsat i nævnte artikel.
            
         
               (3)
            
            
               Ansøgeren indsendte de supplerende dossierer i henhold til artikel 9 i forordning (EU) nr. 1141/2010. Den rapporterende medlemsstat fandt, at ansøgningen var fuldstændig.
            
         
               (4)
            
            
               Den rapporterende medlemsstat udarbejdede en vurderingsrapport vedrørende forlængelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 30. april 2013.
            
         
               (5)
            
            
               Autoriteten fremsendte vurderingsrapporten vedrørende forlængelse til ansøgeren og medlemsstaterne, med henblik på at de kunne fremsætte bemærkninger hertil, og sendte de modtagne bemærkninger til Kommissionen. Autoriteten gjorde det supplerende sammenfattende dossier tilgængeligt for offentligheden.
            
         
               (6)
            
            
               Den 17. december 2014 meddelte autoriteten Kommissionen sin konklusion (5) om, hvorvidt ferriphosphat kan forventes at opfylde godkendelseskriterierne i artikel 4 i forordning (EF) nr. 1107/2009. Kommissionen forelagde udkastet til den reviderede vurderingsrapport om ferriphosphat til Den Stående Komité for Planter, Dyr, Fødevarer og Foder den 20. marts 2015.
            
         
               (7)
            
            
               Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder aktivstoffet, fastslået, at godkendelseskriterierne i artikel 4 i forordning (EF) nr. 1107/2009 er opfyldt. Disse godkendelseskriterier anses derfor for at være opfyldt.
            
         
               (8)
            
            
               Kommissionen mener endvidere, at ferriphosphat er et lavrisikoaktivstof i henhold til artikel 22 i forordning (EF) nr. 1107/2009. Ferriphosphat er ikke et problematisk stof, og det opfylder de betingelser, der er fastsat i punkt 5 i bilag II til forordning (EF) nr. 1107/2009. Ferriphosphat består af forbindelser, der er allestedsnærværende i miljøet og væsentlige for dyrs og planters funktionsmåde. Desuden er ferriphosphat en naturlig bestanddel af menneskers kost. Den yderligere eksponering, som mennesker, dyr og miljø udsættes for ved de anvendelser, der er godkendt i henhold til forordning (EF) nr. 1107/2009, forventes at være ubetydelig sammenlignet med den forventelige eksponering i naturligt forekommende situationer.
               Risikovurderingen for forlængelse af godkendelsen af ferriphosphat er baseret på et begrænset antal repræsentative anvendelsesformål, der dog ikke begrænser de anvendelsesformål, som plantebeskyttelsesmidler, der indeholder ferriphosphat, kan godkendes til. Anvendelsen bør derfor ikke begrænses til en anvendelse som molluskicid.
            
         
               (9)
            
            
               Godkendelsen af ferriphosphat som et lavrisikostof bør derfor forlænges.
            
         
               (10)
            
            
               I henhold til artikel 20, stk. 3, i forordning (EF) nr. 1107/2009 sammenholdt med samme forordnings artikel 13, stk. 4, bør bilaget til gennemførelsesforordning (EU) nr. 540/2011 ændres i overensstemmelse hermed.
            
         
               (11)
            
            
               Denne forordning bør anvendes fra dagen efter udløbsdatoen for godkendelse af aktivstoffet ferriphosphat, jf. betragtning 1.
            
         
               (12)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Forlængelse af aktivstoffets godkendelse
   Godkendelsen af aktivstoffet ferriphosphat, som opført i bilag I, forlænges på de betingelser, der er fastsat i samme bilag.
   Artikel 2
   Ændring af gennemførelsesforordning (EU) nr. 540/2011
   Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.
   Artikel 3
   Ikrafttræden og anvendelsesdato
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 309 af 24.11.2009, s. 1.
   
      (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
   
      (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1)
   
      (4)  Kommissionens forordning (EU) nr. 1141/2010 af 7. december 2010 om en procedure for forlængelse af optagelsen af en anden gruppe af aktivstoffer i bilag I til Rådets direktiv 91/414/EØF og om fastlæggelse af en liste over disse stoffer (EUT L 322 af 8.12.2010, s. 10).
   
      (5)  EFSA Journal 2015;13(1):3973. Foreligger online: www.efsa.europa.eu.
   
      BILAG I
      
                  Almindeligt anvendt navn, identifikationsnr.
               
               
                  IUPAC-navn
               
               
                  Renhed (1)
                  
               
               
                  Godkendelsesdato
               
               
                  Udløbsdato for stoffets godkendelse
               
               
                  Særlige bestemmelser
               
            
                  Ferriphosphat
                  CAS-nr.: 10045-86-0
                  CIPAC-nr.: 629
               
               
                  Ferriphosphat
               
               
                  Ferriphosphat 703 g/kg svarende til 260 g/kg jern og 144 g/kg phosphor
               
               
                  1. januar 2016
               
               
                  31. december 2030
               
               
                  Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om ferriphosphat, særlig tillæg I og II.
               
            
         (1)  Den reviderede vurderingsrapport indeholder yderligere oplysninger om aktivstoffets identitet og specifikation.
   
   
      BILAG II
      I bilaget til gennemførelsesforordning (EU) nr. 540/2011 foretages følgende ændringer:
      
                  1)
               
               
                  I del A udgår angivelse 22 om ferriphosphat
               
            
                  2)
               
               
                  I del D indsættes følgende:
                  
                               
                           
                           
                              Almindeligt anvendt navn, identifikationsnr.
                           
                           
                              IUPAC-navn
                           
                           
                              Renhed (1)
                              
                           
                           
                              Godkendelsesdato
                           
                           
                              Udløbsdato for stoffets godkendelse
                           
                           
                              Særlige bestemmelser
                           
                        
                              »5
                           
                           
                              Ferriphosphat
                              CAS-nr.: 10045-86-0
                              CIPAC-nr.: 629
                           
                           
                              Ferriphosphat
                           
                           
                              Ferriphosphat 703 g/kg svarende til 260 g/kg jern og 144 g/kg phosphor
                           
                           
                              1. januar 2016
                           
                           
                              31. december 2030
                           
                           
                              Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om ferriphosphat, særlig tillæg I og II.«
                           
                        
            
         (1)  Den reviderede vurderingsrapport indeholder yderligere oplysninger om aktivstoffets identitet og specifikation.